
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1330 

30 Ιουλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Έγκριση συμβάσεων μίσθωσης έργου στο Δήμο Χα- 

ϊδαρίου. 1 

Έγκριση συμβάσεων μίσθωσης έργου στον Αθλητι¬ 
κό Οργανισμό Δήμου Αγίων Αναργύρων. 2 

Ανάκληση της υπ’ αριθμ. ΔΣΑ/4610/ΠΟ2/1/299/ν. 2601/ 
1998/14.1.2003 απόφασης του Γενικού Γραμμα¬ 
τέα Περιφερείας Ανατολικής Μακεδονίας - Θρά¬ 
κης. 3 

Ανάκληση της υπ’ αριθμ. ΔΣΑ/3939/ΠΘ2/1/193/ν. 2601/ 
1998/8.1.2001 απόφασης του Γενικού Γραμματέα 
Περιφερείας Ανατολικής Μακεδονίας - Θρά¬ 
κης. 4 

Ανάκληση της υπ’ αριθμ. ΙΕ/6435/ΠΘ2/1/289/ν. 2601/ 
1998/12.12.2007 απόφασης του Γενικού Γραμμα¬ 
τέα Περιφέρειας Ανατολικής Μακεδονίας - Θρά¬ 
κης. 5 

Αποστολή μερικής ανάκλησης της υπ’ αριθμ. 2216/ 
4.6.2004 απόφασής μας, όσον αφορά τον εξελ- 
ληνισμό των επωνύμων της Σιμονίδου Γκρέτα και 
των ανηλίκων τέκνων της. 6 


Συγχώνευση των Κ.Α.Π.Η. Προφήτη, Σχολαρίου και 
Ευαγγελισμού σε ενιαίο Νομικό Πρόσωπο με την 
επωνυμία «Κέντρο Ανοικτής Προστασίας Ηλικιω¬ 
μένων Δήμου Εγνατίας» στο Δήμο Εγνατίας του 


Νομού Θεσσαλονίκης. 7 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Βιάννου. 8 

Τροποποίηση της υπ’ αριθμ. 21125/12.1.1996 συστατι¬ 
κής πράξης του Οργανισμού Δημοτικής Κοινωνι¬ 
κής Πολιτικής (Ο.ΔΗ.ΚΟΙ.Π.) Δήμου Χανιών. 9 

Έγκριση σύναψης σύμβασης μίσθωσης έργου για το 

Δήμο Πελλάνας. 10 

Έγκριση σύναψη, σύμβασης μίσθωσης έργου στο 

ΚΑΠΗ Δήμου Θηβαίων. 11 

Έγκριση σύναψη, σύμβασης μίσθωσης έργου στο Ν.Π. 

Δημοτική Φιλαρμονική Ορχομενού. 12 

Έγκριση σύναψη, σύμβασης μίσθωσης έργου στο Ν.Π. 

Φιλαρμονική Δήμου Λεβαδέων. 13 

Έγκριση σύναψη, σύμβασης μίσθωσης έργου στο 
Δήμο Θίσβης. 14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 3030/17.4.2007 


απόφαση ανάκλησης του Γ ενικού Γ ραμματέα Πε¬ 
ριφέρειας Κεντρικής Μακεδονίας. 15 

Διόρθωση σφάλματος στην υπ’ αριθμ. 23561/3.11.2006 
απόφαση του Γενικού Γραμματέα Περιφέρειας 
Κεντρικής Μακεδονίας. 16 


Α ΠΟΦΑΣΕΙ Σ 

Αριθμ. οικ. 28024 (1) 

Έγκριση συμβάσεων μίσθωσης έργου στο 
Δήμο Χαϊδαρίου. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του «Διοίκηση, οργάνωση, στελέχωση 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την από 14.3.2007 απαιτούμενη βεβαίωση της κ. 
Πετροπούλου Νομικού Συμβούλου του φορέα, σύμφωνα 
με την οποία πρόκειται για γνήσιες συμβάσεις έργου 
που δεν υποκρύπτουν εξαρτημένη εργασία. 

4. Την υπ’ αριθμ. 12259/2007 εισηγητική μας έκθεση. 

5. Το υπ’ αριθμ. 36078/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./ 
1/222/9285/9286/10560/1.6.2007 απόφαση της επιτρο¬ 
πής του άρθρου 2 παρ.1 της ΠΥΣ 33/2006 και την υπ’ 
αριθμ. 31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε τη σύναψη συμβάσεων μίσθωσης έργου με 
1 ΠΕ/ΤΕ υπεύθυνο για την προβολή - δημοσιότητα του 
προγράμματος «Σύμπλευση» για το χρονικό διάστημα 
ενός έτους, σύμφωνα με όσα διαλαμβάνονται στην υπ’ 
αριθμ. 52/2007 απόφαση του Δ.Σ. του Δήμου Χαϊδαρί- 
ου και υπό την απαραίτητη προϋπόθεση τήρησης των 
διατάξεων τον αρ.6 του ν. 2527/1997. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από τη λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 27981 (2) 

Έγκριση συμβάσεων μίσθωσης έργου στον Αθλητικό 
Οργανισμό Δήμου Αγίων Αναργύρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την από 22.3.2007 απαιτούμενη βεβαίωση του Νο¬ 
μικού Συμβούλου του φορέα κ. Μαυροειδή, σύμφωνα με 
την οποία πρόκειται για γνήσιες συμβάσεις έργου που 
δεν υποκρύπτουν εξαρτημένη εργασία. 

4. Την υπ’ αριθμ. 13249/2007 εισηγητική μας έκθεση. 

5. Το υπ’ αριθμ. 36078/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/ 
222/9285/9286/10560/1.6.2007 απόφαση της επιτροπής 
του άρθρου 2 παρ.1 της ΠΥΣ 33/2006 και την υπ’ αριθμ. 
31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε τη σύναψη συμβάσεων μίσθωσης έργου 
με (31) άτομα διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα δια¬ 
λαμβάνονται στην υπ’ αριθμ. 5/2007 απόφαση του Δ.Σ. 
του Α.Ο. Δήμου Αγ. Αναργύρων και υπό την απαραίτη¬ 
τη προϋπόθεση τήρησης των διατάξεων του αρ.6 του 
ν. 2527/1997 ως εξής: 

• 30 Καθηγητές φυσικής αγωγής - Γυμναστές: 

8 Κολύμβησης, 1 Ενόργανης Γ υμναστικής, 2 Ρυθμικής 
Γυμναστικής, 4 Τένις, 1 Επιτραπέζιας αντισφαίρισης, 7 
Ποδοσφαίρου, 2 Μαζικού Λαϊκού Αθλητισμού, 1 Εκγύ¬ 
μνασης Ανδρών, 1 Βόλεϊ, 1 Μπάσκετ, 1 Ειδική αγωγή, 1 
Χόκεϊ επί χόρτου. 

• 1 Γ ιατρό. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από τη λήψη της πα¬ 
ρούσας απόφασης. 

Το συνολικό ποσό της αμοιβής για το σύνολο των 
αναδοχών ανέρχεται σε 270.000 € περίπου. Η δαπάνη 


που θα προκληθεί από την ανωτέρω απόφαση έχει προ¬ 
βλεφθεί σε βάρος του προϋπολογισμού του εν λόγω 
φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

(3) 

Ανάκληση της υπ’ αριθμ. ΔΣΑ/4610/ΠΟ2/1/299/ν. 2601/1998/ 
14.1.2003 απόφασης του Γ ενικού Γ ραμματέα Περιφέ¬ 
ρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. ΙΕ/4214/Π02/1/299/ν. 2601/1998/3.7.2007 
απόφαση του Γ ενικού Γ ραμματέα Περιφέρειας Ανατο¬ 
λικής Μακεδονίας - Θράκης ανακαλείται η υπ’ αριθμ. 
ΔΣΑ/4610/ΠΟ2/1/299/ν. 2601/98/14.1.2003 απόφαση υπα¬ 
γωγής, εφ’ ότου ίσχυσε, με την οποία υπήχθη στις δι¬ 
ατάξεις του ν. 2601/1998, επένδυση της εταιρείας «ΔΗ- 
ΜΗΤΡΙΟΣ ΛΑΜΠΙΡΗΣ - ΞΕΝΟΔΟΧΕΙΑΚΕΣ & ΤΟΥΡΙΣΤΙΚΕΣ 
ΕΠΙΧΕΙΡΗΣΕΙΣ Α.Ε.» που αφορούσε τον εκσυγχρονισμό 
ολοκληρωμένης μορφής του ξενοδοχείου ΑΧΙΛΛΕΙΟΝ 
στη Σκάλα Ποταμιάς Θάσου του Ν. Καβάλας, συνολικής 
δαπάνης 209.000 €. 

Για την παραπάνω απόφαση γνωμοδότησε ομόφωνα 
στις 21.6.2007 η Γνωμοδοτική Επιτροπή του άρθρου 7 
του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

(4) 

Ανάκληση της υπ’ αριθμ. ΔΣΑ/3939/ΠΘ2/1/193/ν. 2601/1998/ 
8.1.2001 απόφασης του Γ ενικού Γ ραμματέα Περιφέ¬ 
ρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. ΙΕ/4217/Π02/1/193/ν. 2601/1998/3.7.2007 
απόφαση του Γ ενικού Γ ραμματέα Περιφέρειας Ανατο¬ 
λικής Μακεδονίας - Θράκης ανακαλείται η υπ’ αριθμ. 
ΔΣΑ/3939/ΠΘ2/1/193/ν. 2601/1998/8.1.2001 απόφαση υπα¬ 
γωγής, εφ’ ότου ίσχυσε, με την οποία υπήχθη στις δι¬ 
ατάξεις του ν. 2601/1998, επένδυση της εταιρείας «I. 
ΠΑΤΗΡΑ ΥΙΟΙ - Α.Ε.Β. ΤΟΥΡΙΣΤΙΚΗ ΕΙΣΑΓΩΓΙΚΗ -ΕΞΑΓΩ- 
ΓΙΚΗ ΕΤΑΙΡΕΙΑ Α.Ε.» που αφορούσε την ίδρυση μονάδας 
αμαξωμάτων, τρέιλερ, κοτσαδόρων και μπακαζιέρας 
ειδικού τύπου στα Λιμενάρια Θάσου του Ν. Καβάλας, 
συνολικής δαπάνης 46.000.000 δρχ. (135.000 €). 

Για την παραπάνω απόφαση γνωμοδότησε ομόφωνα 
στις 21.6.2007 η Γνωμοδοτική Επιτροπή του άρθρου 7 
του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

(5) 

Ανάκληση της υπ’ αριθμ. ΙΕ/6435/Π02/1/289/ν. 2601/1998/ 
12.12.2007 απόφασης του Γενικού Γραμματέα Περιφέ¬ 
ρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Με την υπ’ αριθμ. IΕ/4216/Π02/1/289/ν. 2601/1998/3.7.2007 
απόφαση του Γ ενικού Γ ραμματέα Περιφερείας Ανατο¬ 
λικής Μακεδονίας - Θράκης ανακαλείται η υπ’ αριθμ. 
IΕ/6435/Π02/1/289/ν. 2601/1998/12.12.2002 απόφαση υπα¬ 
γωγής, εφ’ ότου ίσχυσε, με την οποία υπήχθη στις 
διατάξεις του ν. 2601/1998, επένδυση της εταιρείας 
«ΒΟΥΡΤΖΟΥΜΗΣ ΝΙΚ. & ΣΙΑ Ο.Ε.» που αφορούσε τον 
εκσυγχρονισμό/μετεγκατάσταση μονάδας κατασκευής 
μεταλλικών μηχανημάτων στο Χαλκερό του Ν. Καβάλας, 
συνολικής δαπάνης 247.000 €. 

Για την παραπάνω απόφαση γνωμοδότησε ομόφωνα 
στις 21.6.2007 η Γνωμοδοτική Επιτροπή του άρθρου 7 
του ν. 3299/3004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

(δ) 

Αποστολή μερικής ανάκλησης της υπ’ αριθμ. 2216/4.6.2004 
απόφασής μας, όσον αφορά τον εξελληνισμό των 
επωνύμων της Σιμονίδου Γκρέτα και των ανηλίκων 
τέκνων της. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ 
ΚΑΙ ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 3466/10.7.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας - Θράκης, που εκδόθηκε σύμφωνα 
με τις διατάξεις του ν. 2790/2000, όπως τροποποιήθηκε 
από τον ν. 2910/2001 και 3284/2004, ανακαλείται μερικά 
η υπ’ αριθμ. 2216/4.6.2004 προγενέστερη απόφαση που 
δημοσιεύθηκε στο Φ.Ε.Κ.409/1.3.2004 τ.Β' με την οποία 
απέκτησε την Ελληνική Ιθαγένεια η Σιμονίδου Γ κρέτα 
και τα ανήλικα τέκνα της, Αρθούρος, Αρκάδιος και Σέρ¬ 
γιος ως προς τον εξελληνισμό των επωνύμων τους 
Από Σιμονίδου Γ κρέτα σε Σιμονιάν Γ κρέτα 
Από Σιμονίδης Αρθούρος σε Σιμονιάν Αρθούρος 
Από Σιμονίδης Αρκάδιος σε Σιμονιάν Αρκάδιος 
Από Σιμονίδης Σέργιος σε Σιμονιάν Σέργιος 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 9632 (7) 

Συγχώνευση των Κ.Α.Π.Η. Προφήτη, Σχολαρίου και Ευ¬ 
αγγελισμού σε ενιαίο Νομικό Πρόσωπο με την επω¬ 
νυμία «Κέντρο Ανοικτής Προστασίας Ηλικιωμένων 
Δήμου Εγνατίας» στο Δήμο Εγνατίας του Νομού 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις των άρθρων 239 - 241 του ν. 3463/2006 
(ΦΕΚ 114/τ.Α78.6.2006). 


2. Τις διατάξεις της παρ.10 του άρθρου 6 του 
ν. 2503/1997. 

3. Την υπ’ αριθμ. Ε.Σ. 40654/15.11.1990 απόφαση του 
Νομάρχη Θεσσαλονίκης (ΦΕΚ 739/τ.Β'/26.11.1990) που 
αφορούσε την σύσταση του νομικού προσώπου με την 
επωνυμία «Κέντρο Ανοικτής Προστασίας Ηλικιωμένων» 
στην Κοινότητα Προφήτη του Νομού Θεσσαλονίκης. 

4. Την υπ’ αριθμ. οικ. 4362/19.2.2002 απόφασή μας (ΦΕΚ 
61/τ.Β'/24.1.2002 και 1195/τ.Β'/16.9.2002) που αφορούσε τη 
σύσταση του νομικού προσώπου με την επωνυμία «Κέ¬ 
ντρο Ανοικτής Προστασίας Ηλικιωμένων στο Δ.Δ. Σχολα¬ 
ρίου» στο Δήμο Εγνατίας του Νομού Θεσσαλονίκης. 

5. Την υπ’ αριθμ. 9482/10.10.2001 απόφασή μας (ΦΕΚ 
1607/τ.Β74.12.2001) που αφορούσε τη σύσταση του νο¬ 
μικού προσώπου με την επωνυμία «Κέντρο Ανοικτής 
Προστασίας Ηλικιωμένων Ευαγγελισμού» στο Δήμο 
Εγνατίας του Νομού Θεσσαλονίκης. 

6. Την υπ’ αριθμ. 26/2007 απόφαση του Δημοτικού 
Συμβουλίου Εγνατίας, αποφασίζουμε: 

1. Τη συγχώνευση των τριών (3) νομικών προσώπων 
με τις επωνυμίες «Κέντρο Ανοικτής Προστασίας Ηλικι¬ 
ωμένων» Κοινότητας Προφήτου, «Κέντρο Ανοικτής Προ¬ 
στασίας Ηλικιωμένων στο Δ.Δ. Σχολαρίου» και «Κέντρο 
Ανοικτής Προστασίας Ηλικιωμένων Ευαγγελισμού» σε 
ενιαίο νομικό πρόσωπο με την επωνυμία« Κέντρο Ανοι¬ 
κτής Προστασίας Ηλικιωμένων Δήμου Εγνατίας», στο 
Δήμο Εγνατίας του Νομού Θεσσαλονίκης. 

2. Σκοποί του νομικού προσώπου είναι: 

• η παροχή της ιατροκοινωνικής προστασίας στα ηλι¬ 
κιωμένα άτομα της περιοχής του Δήμου Εγνατίας, 

• η παροχή υπηρεσιών για την πρόληψη βιολογικών, 
ψυχολογικών και κοινωνικών προβλημάτων των ηλικιω¬ 
μένων ατόμων, ώστε να παραμείνουν αυτόνομα, ισότιμα 
και ενεργά μέλη του κοινωνικού συνόλου, 

• η πληροφόρηση και συνεργασία των πολιτών και 
ειδικών φορέων σχετικά με τα προβλήματα και τις ανά¬ 
γκες των ηλικιωμένων, 

• η έρευνα σχετικών θεμάτων με τους ηλικιωμένους, 

• η ενεργοποίηση των ηλικιωμένων με τη συμμετοχή 
τους στις δραστηριότητες των Κέντρων, 

• η αποφυγή της περιθωριοποίησης, 

• η παραμονή στο φυσικό και κοινωνικό περιβάλλον, 

• η παροχή φροντίδας, βοήθειας και υποστήριξης στο 
σπίτι, 

• η ανάπτυξη της κοινωνικής αλληλεγγύης και του 
εθελοντισμού. 

3. Πόροι του νομικού προσώπου είναι: 

α) η ετήσια επιχορήγηση του Δήμου Εγνατίας ύψους 
τουλάχιστον 30.000,00 €, 

β) επιχορήγηση από κάθε άλλη παροχή του κράτους 
είτε απ’ ευθείας από το νομικό πρόσωπο, είτε προς το 
Δήμο Εγνατίας για το νομικό πρόσωπο, 

γ) κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες, 

δ) έσοδα από τη συμβολική χρηματική συμμετοχή 
μελών του Ν.Π.Δ.Δ., 

ε) πρόσοδοι από την ίδια περιουσία του, 

στ) και κάθε άλλες νόμιμες πρόσοδοι. 

4. Περιουσία του νομικού προσώπου είναι: το σύνολο 
της περιουσίας των συγχωνευθέντων νομικών προσώ¬ 
πων που είχε παραχωρηθεί από το Δήμο σε αυτά ή έχει 
αποκτηθεί στη διάρκεια της προηγούμενης λειτουργίας 
τους. 

5. Το νομικό πρόσωπο διοικείται από εννεαμελές (9) 
διοικητικό συμβούλιο αποτελούμενο από: 

• πέντε (5) Δημοτικούς Συμβούλους (τρεις από την 
πλειοψηφία και δύο από τη μειοψηφία), 

• τέσσερις (4) δημότες ή κάτοικοι που είναι χρήστες 
των υπηρεσιών του νομικού προσώπου. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν 
αυτός κωλύεται ή απουσιάζει από τον Αντιπρόεδρο. 

7. Από τη δημοσίευση της απόφασής μας για τη συγ¬ 
χώνευση στην Εφημερίδα της Κυβερνήσεως (Φ.Ε.Κ), το 
νέο Νομικό Πρόσωπο στο οποίο συγχωνεύτηκαν τα άλλα 
υποκαθίσταται αυτοδικαίως και χωρία άλλη διατύπωση, 
σε όλα εν γένει τα δικαιώματα και τις υποχρεώσεις των 
συγχωνευθέντων νομικών προσώπων εξομοιούμενο με 
καθολικό διάδοχο. 

8. Από τη σύσταση του νέου νομικού προσώπου προ- 
καλείται δαπάνη σε βάρος του προϋπολογισμού του 
Δήμου Εγνατίας ύψους τουλάχιστον 30.000,00 € που 
έχει εγγράφει στον Κ.Α. 0/6715.01 του προϋπολογισμού 
του τρέχοντος έτους. Για τα επόμενα έτη θα υπάρξει 
πρόβλεψη ανάλογης πίστωσης στον αντίστοιχο προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Ιουλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. οικ. 16954 (8) 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Βιάννου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: του άρθρου 6 του ν. 2527/1997 «Τρο¬ 
ποποίηση Α συμπλήρωση του ν. 2190/1994 και άλλες 
διατάξεις». 

2. Τις εγκυκλίους του ΥΠ.ΕΣ.Δ.Δ.Α. υπ’ αριθμ. 5/2005 
υπ’ αριθμ. 5345/4.2.2005, ΔΙΠΠ/Φ.2.9/ΟΙΚ.2351/2-2-2006, 
12935/10.3.2006 και οικ. 8907/14.2.2007. 

3. Την υπ’ αριθμ. 18/2007 απόφαση του Δ.Σ. με την 
οποία αποφασίζεται η πρόσληψη προσωπικού με σύμ¬ 
βαση μίσθωσης έργου για το έτος 2007. 

4. Την από 27.2.2007 γνωμοδότηση της πληρεξούσιας 
Δικηγόρου από την οποία προκύπτει ότι η πρόσληψη 
του αναφερόμενου στην παραπάνω απόφαση προσω¬ 
πικού δεν υποκρύπτει εξαρτημένη εργασία. 

5. Το υπ’ αριθμ. οικ. 36071/27.6.2007 έγγραφο του ΥΠ.ΕΣ. 
Δ.Δ.Α. με το οποίο μας γνωστοποιείται ότι στην υπ’ 
αριθμ. ΔΙΠΠ/Φ.ΕΓΚΡ.1/222/9285/9286/10560/1.6.2007 από¬ 
φαση της Επιτροπής του άρθρου 2 της ΠΥΣ 33/27.12.2006 
εγκρίθηκαν για τους πρωτοβάθμιους ΟΤΑ της Περιφέ¬ 
ρειας μας «συμβάσεις μίσθωσης έργου». 

6. Την υπ’ αριθμ. 31032/27.6.2007 κατανομή του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

Εγκρίνουμε τη σύναψη από το Δήμο Βιάννου σύμβασης 
μίσθωσης έργου για το έτος 2007 ως κατωτέρω: 

Α) Αριθμός ατόμων που θα απασχοληθούν: 

Τριανταπέντε (35) εργάτες υδρονομείς 

Β) Χρονική διάρκεια απασχόλησης: Από την υπογραφή 
της σύμβασης μέχρι ένα έτος. 


Γ) Έργο που θα εκτελεσθεί: η κάλυψη αναγκών των 
υπηρεσιών ύδρευσης - άρδευσης, η επισκευή και συντή¬ 
ρηση των δικτύων ύδρευσης άρδευσης και η φροντίδα 
για την απρόσκοπτη λειτουργία των δικτύων. 

Δ) Συνολικό ποσό αμοιβής: 180.000,00 €, όπως ορίζεται 
ειδικότερα στην υπ’ αριθμ. 18/2007 απόφαση του Δ.Σ. 
του Δήμου Βιάννου. 

Ε) Τόπος εκτέλεσης του έργου: Δήμος Βιάννου. 

Στ) Το ανωτέρω έργο δεν ανάγεται στον κύκλο κα¬ 
θηκόντων του προσωπικού που υπηρετεί στο Δήμο 
Βιάννου. 

Με την παρούσα προκαλείται δαπάνη σε βάρος του 
προϋπολογισμού οικονομικού έτους 2007 του Δήμου 
συνολικού ποσού 180.000,00 €. 

Απαγορεύεται η ανανέωση ή η παράταση της σύμβα¬ 
σης που θα συναφθεί με την παρούσα. 

Ο Δήμος Τυμπακίου που κοινοποιείται η παρούσα, 
παρακαλείται σε περίπτωση που οι ανωτέρω ανάγκες 
έχουν καλυφθεί σε προσωπικό είτε με μετάταξη είτε με 
πρόσληψη μόνιμου προσωπικού, να ενημερώσει απευ¬ 
θείας το ΥΠΕΣΔΔΑ εντός πέντε ημερών από λήψεως 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιουλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 6761 (9) 

Τροποποίηση της υπ’ αριθμ. 21125/12.1.1996 συστατικής 
πράξης του Οργανισμού Δημοτικής Κοινωνικής Πο¬ 
λιτικής (Ο.ΔΗ.ΚΟΙ.Π.) Δήμου Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 240 του ν. 3463/2006 Κώ¬ 
δικας Δήμων και Κοινοτήτων. 

2. Την υπ’ αριθμ. 1/2007 απόφαση του Δ.Σ. του ΟΔΗ- 
ΚΟΙΠ. 

3. Την υπ’ αριθμ. 48/2007 απόφαση του Δ.Σ. του Δήμου 
Χανιών. 

4. Την υπ’ αριθμ. 6730/2003 απόφαση Γ ενικού Γ ραμμα- 
τέα Περιφέρειας Κρήτης «περί ορισμού εισηγητών και 
μεταβίβαση εξουσίας υπογραφής». 

5. Την υπ’ αριθμ. 21125/12.1.1996 απόφασή μας όπως 
τροποποιήθηκε με τις υπ’ αριθμ. 1446/99 και 1343/2003 
νεώτερες αποφάσεις μας. 

6. Την υπ’ αριθμ. 27871/18.5.2007 εγκύκλιο του ΥΠΕΣΔΑ 
αναφορικά με τις συστατικές πράξεις Ν.Π.Δ.Δ. των ΟΤΑ 
και την τροποποίηση αυτών, αποφασίζουμε: 

Τροποποιούμε την υπ’ αριθμ. 21125/12.1.1996 απόφασή 
μας σχετικά με τη σύσταση Νομικού Προσώπου με την 
επωνυμία Οργανισμός Δημοτικής Κοινωνικής Πολιτικής 
(Ο.ΔΗ.ΚΟΙ.Π.) Δήμου Χανίων όπως τροποποιήθηκε με τις 
υπ’ αριθμ. 1446/99 και 1343/2003 νεώτερες αποφάσεις 
μας ως προς το άρθρο 4 ως εξής: 

Το Νομικό πρόσωπο διοικείται από ενδεκαμελές Δι¬ 
οικητικό Συμβούλιο, τα μέλη του οποίου μαζί με τους 
αναπληρωτές ορίζονται από το Δημοτικό Συμβούλιο 
και αποτελείται από: 

α) Τέσσερις (4) τουλάχιστον αιρετούς εκπροσώπους 
του Δήμου, εκ των οποίων δύο ορίζονται από τη μειο- 

ψηφία του Δημοτικού Συμβουλίου. Σε περίπτωση που η 
μειοψηφία δεν ορίσει συμβούλους ή εκείνοι που έχουν 
ορισθεί παραιτηθούν χωρίς να αντικατασταθούν, μετέ¬ 
χουν σύμβουλοι της πλειοψηφίας. 

β)Ένα εκπρόσωπο των εργαζομένων στο ΝΠΔΔ, αν 
αυτό απασχολεί περισσότερους από 10 εργαζομέ¬ 
νους. 

γ) Το Δ.Σ. συμπληρώνεται μέχρι τον αριθμό των έντεκα 
μελών από δημότες ή κατοίκους που είναι χρήστες των 
υπηρεσιών του Νομικού Προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
σχετιζόμενες με το σκοπό του ΝΠΔΔ. 

Ο Πρόεδρος και ο Αντιπρόεδρος εκλέγονται από το 
Δημοτικό Συμβούλιο. 

Σε περίπτωση που μέλος του Δ.Σ. έχει ορισθεί ο Δή¬ 
μαρχος, καθίσταται αυτοδικαίως Πρόεδρος αυτού. 

Τον Πρόεδρο του Δ.Σ., σε περίπτωση απουσίας ή κω¬ 
λύματος αναπληρώνει ο Αντιπρόεδρος. 

Η θητεία των μελών του Δ.Σ. του ΝΠΔΔ ορίζεται με 
απόφαση του Δημοτικού Συμβουλίου και λήγει πάντοτε 
με την εγκατάσταση του νέου Διοικητικού Συμβουλί¬ 
ου. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Ανακαλούμε την υπ’ αριθμ. 1148/2.3.2007 απόφασή 
μας. 

Κατά τα λοιπά ισχύει η υπ’ αριθμ. 21125/1996 απόφασή 
μας όπως τροποποιήθηκε με τις ανωτέρω αποφάσεις. 

Από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
ΟΔΗΚΟΙΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 21 Ιουνίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. οικ. 8378 (10) 

Έγκριση σύναψης σύμβασης μίσθωσης έργου για το 
Δήμο Πελλάνας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 1 και 6 ν. 2527/1997 
(ΦΕΚ 206/Α78.10.1997) «Τροποποποίηση και συμπλήρω¬ 
ση διατάξεων ν. 2190/1994 και άλλες διατάξεις (ΦΕΚ 
206/8.10.1997/τ.Α') καθώς και τις διατάξεις ν. 2503/1997. 

2. Την υπ’ αριθμ. 31/27.2.2007 απόφαση του Δημοτι¬ 
κού Συμβουλίου Δ. Πελλάνας περί πρόσληψης ενός (1) 
ατόμου, με ειδικότητα ΠΕ Δασολόγου ή ΤΕ Τεχνολόγο 
Δασοπόνο στο Δήμο, με σύμβαση μίσθωσης έργου δι¬ 
άρκειας οκτώ (8) μηνών. 

3. Την από 27.2.2007 βεβαίωση του Δικηγόρου Σπάρ¬ 
της, Ηλία Παπαλυμπέρη ότι η ανωτέρω σύμβαση ενός (1) 
ατόμου, είναι σύμβαση μίσθωσης έργου, και όχι σύμβαση 
εξαρτημένης εργασίας. 

4. Την υπ’ αριθμ. 1052/27.2.2007 βεβαίωση του Δήμου 
Πελλάνας με την οποία ορίζεται το συνολικό ποσό της 
αμοιβής. 


5. Την υπ’ αριθμ. ΔΙΠΠ/Φ. ΕΓΚΡ. 1/295/12641/14.6.2007 
απόφαση της Επιτροπής του άρθρου 2 παρ. 1 της ΠΥΣ 
33/ 27.12.2006 και την υπ’ αριθμ. 33666/22.6.2007 από¬ 
φαση κατανομής του Υφ.ΕΣ.Δ.Δ. και ΑΠ. με τις οποίες 
εγκρίθηκε για το Δήμο Πελλάνας μία σύμβαση μίσθωσης 
έργου, έως ένα (1) έτος, ενός ατόμου ΠΕ Δασολόγου ή 
ΤΕ Τεχνολόγου Δασοπόνου. 

6. Το υπ’ αριθμ. οικ. 35183/22.6.2007 έγγραφο του ΥΠΕΣ- 
ΔΔΑ, με το οποίο γνωστοποιήθηκε η πιο πάνω έγκριση, 
καθώς και το υπ’ αριθμ. 10030/27.6.2007 έγγραφο της 
Δ/νσης Διοίκησης Περιφέρειας Πελ/σου. 

7. Την υπ’ αριθμ. οικ. 8907/14.2.2007 έγκύκλιο του ΥΠΕΣ- 
ΔΔΑ., καθώς και το υπ’ αριθμ. οικ. 12935/10.3.2006 έγγρα¬ 
φο του ΥΠΕΣΔΔΑ, σύμφωνα με το οποίο οι συμβάσεις 
μίσθωσης έργου αποτελούν κανονιστικές πράξεις και 
σύμφωνα με τις δ/ξεις του άρθρ. 1 ν. 301/1976 (νυν άρθρ. 
5 ν. 3469/2006), αποστέλλονται για δημοσίευση στην 
Εφημερίδα της Κυβερνήσεως. 

8. Το γεγονός ότι όπως προκύπτει από την παραπάνω 
απόφαση του Δ.Σ., το προς ανάθεση έργο, δεν ανάγεται 
στον κύκλο των συνήθων καθηκόντων των υπαλλήλων 
του Δήμου, αποφασίζουμε: 

Καθορίζουμε τον αριθμό των προσώπων που θα 
απασχοληθούν με σύμβαση μίσθωσης έργου στο Δήμο 
Πελλάνας, το συγκεκριμένο έργο που θα εκτελέσουν, 
το χρονικό διάστημα που απαιτείται για την ολική ή 
τμηματική παράδοση του έργου, το συνολικό ποσό της 
αμοιβής του αναδόχου και τον τόπο εκτέλεσης του 
έργου ως εξής: 

1. Ένα (1) άτομο ΠΕ Δασολόγος ή ΤΕ Τεχνολόγος 
Δασοπόνος. 

2. Το έργο που θα εκτελέσει έχει ως εξής: 

α) Η επίβλεψη και η παραλαβή των έργων που ανα- 
φέρονται στην προγραμματική σύμβαση που εγκρίθηκε 
από το Δ.Σ. με την υπ’ αριθμ. 21/14.2.2006 απόφασή του 
σύμφωνα με τις διατάξεις που διέπουν την μελέτη και 
κατασκευή των δημοσιών δασοτεχνικών έργων (π.δ. 
437/1981 και 146/1988) και το ν. 1418/1984 «Δημόσια έργα 
και ρυθμίσεις συναφών θεμάτων». Κατά την επίβλεψη 
και παραλαβή θα λαμβάνονται υπόψη τα αναφερόμενα 
στις Προγραμματικές συμβάσεις καθώς και οι εγκεκρι¬ 
μένες από την Διεύθυνση Δασών Πελοποννήσου μελέτες 
κατασκευής των δασοτεχνικών έργων που αναφέρονται 
στις συμβάσεις. 

β) Να ελέγχει την εφαρμογή των προβλεπομένων 
προδιαγραφών, εργασιών, τεχνικών και μεθόδων των 
τεχνικών μελετών που θα εγκριθούν από τις δασικές 
υπηρεσίες κατά τις κείμενες περί δασοτεχνικών έργων 
διατάξεις. 

γ) Να ελέγχει την εφαρμογή των σχετικών διατάξεων 
της δασικής νομοθεσίας για την εκτέλεση δασοτεχνικών 
έργων σε δημόσια δάση και δασικές εκτάσεις, ως και τις 
σχετικές οδηγίες των αρμόδιων Δασικών Υπηρεσιών για 
την προστασία του δάσους από πυρκαγιές, καταστρο¬ 
φές βλάστησης και εν γένει βλάβες στο οικοσύστημα, 
καθώς και ειδικότερα για τα έργα δασικής αναψυχής 
τις διατάξεις της υπ’ αριθμ. 66102/970/23.2.1995. 

δ) Να ενημερώνει το Δήμο και τη Δασική Υπηρεσία 
για την πρόοδο των εργασιών. 

3. Η χρονική διάρκεια της σύμβασης θα είναι οκτώ (8) 
μήνες από την ημέρα υπογραφής της σύμβασης. 

4. Το συνολικό ποσό της αμοιβής προβλέφθηκε στον 
προϋπολογισμό του Δήμου, ο οποίος ψηφίσθηκε με 

την υπ’ αριθμ. 28/21.2.2007 απόφασή του Δ.Σ. και είναι 
1.000,00 € στον (Κ.Α.00-6117.001). 

5. Ο τόπος που θα εκτελεστεί το έργο είναι οι περιο¬ 
χές των Δημοτικών Διαμερισμάτων του Δήμου Πελλά- 
νας Νομού Λακωνίας που αναφέρονται στις παραπάνω 
συμβάσεις και συγκεκριμένα: 

• Ανάπλαση θέσεων «Αγία Παρασκευή», «Άγιος Νικό¬ 
λαος», «Κουτούνι - Ανάληψη», «Μαρολιά - Αγία Τριάδα», 
«Μέγα Πηγάδι», «Βεργαδέϊκα». 

• Διαδρομές: 

• «Γέφυρα Αγιος Ιωάννης, Πηγές - Μύλοι - Γεωργί- 
τσι». 

• Βράχος - Μαρμαρογέφυρο - Αγ. Μάμμας». 

• «Λογκανίκος - Πηγή Μαρολιά - Αγία Τριάδα - Βερ- 
γαδέϊκα - Λογκανίκος». 

• «Καρβουνόρεμα - Παράσχη Βρύση - Τσαγκαρόβρυση 
- Ανάληψη - Λογκανίκος» και κλάδος «Ανάληψη - Θέση 
Μπαρμπάρενα - Αγόριανη». 

6. Το έργο του ανωτέρω δεν ανάγεται στον κύκλο 
των συνήθων καθηκόντων των υπαλλήλων του Δήμου 
και δεν μπορεί να εκτελεστεί από τους υπαλλήλους 
του Δήμου, διότι δεν υπάρχει δασολόγος ή δασοπόνος 
στο προσωπικό του. 

7. Ανανέωση ή παράταση της σύμβασης μίσθωσης 
έργου απαγορεύεται και είναι αυτοδικαίως άκυρη. 

8. Με την υπογραφή της σύμβασης θα καθορίζονται 
οι αναγκαίοι όροι και κάθε λεπτομέρεια σχετικά με τα 
δικαιώματα και υποχρεώσεις του αναδόχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Ιουλίου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 7340 (11) 

Έγκριση σύναψη, σύμβασης μίσθωσης έργου στο 
ΚΑΠΗ Δήμου Θηβαίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις των νόμων 2503/1997 και 2539/1997. 

3. Την υπ’ αριθμ. 4/2007 απόφαση του Διοικητικού Συμ¬ 
βουλίου του Ν.Π. ΚΑΠΗ Δ. Θηβαίων, για προγραμματισμό 
προσλήψεων προσωπικού με σύμβαση μίσθωσης έργου 
καθώς και την από 16-3-2007 γνωμάτευση της πληρε¬ 
ξουσίου δικηγόρου Παρασκευής Κ. Διακοπούλου. 

4. Το υπ’ αριθμ. 35191/22.6.2007 έγγραφο του ΥΠΈΣ. 
Δ.Δ.κ'Α, σύμφωνα με το οποίο με την υπ’ αριθμ. ΔΙΠΠ/ 
Φ.ΕΓΚΡ1/295/12641/14.6.2007 της Επιτροπής του άρθρου 
2 παρ. 1 της ΠΥΣ 33/27.12.2006 και την υπ’ αριθμ. 33566/ 
22.6.2007 απόφαση κατανομής του Υφυπουργού Εσω¬ 
τερικών, Δημόσιας Διοίκησης και Αποκέντρωσης με τις 
οποίες εγκρίθηκαν δύο (2) θέσεις Γ ιατρών Παθολόγων 
και μία (1) θέση Γ ιατρού Καρδιολόγου, για ένα (1) έτος 
για την κάλυψη αναγκών του ΚΑΠΗ. 

5. Το γεγονός ότι είναι εγγεγραμμένη στον προϋπο¬ 
λογισμό του ΚΑΠΗ Δήμου Θήβας η σχετική πίστωση, 
αποφασίζουμε: 

Εγκρίνουμε τη σύναψη συμβάσεων μίσθωσης έργου του 
ΚΑΠΗ Δήμου Θηβαίων με τρία (3) άτομα ειδικότητας: 


Δύο (2) Γ ιατρών Παθολόγων και ενός (1) Γ ιατρού Καρδιο¬ 
λόγου, υπό τις παρακάτω προϋποθέσεις οι οποίες θα απο- 
τελέσουν και όρους των συμβάσεων μίσθωσης έργου. 

Τα ανωτέρω άτομα, θα απασχοληθούν στον τομέα 
της ενημέρωσης των μελών του ΚΑΠΗ, όσον αφορά 
στην πρόληψη συνήθων ασθενειών για την Τρίτη ηλικία 
αλλά και στην συνταγογραφία των ασφαλισμένων στα 
Ταμεία ΙΚΑ και ΟΓΑ. 

- Η χρονική διάρκεια των συμβάσεων μίσθωσης έργου, 
καθορίζεται σε ένα (1) έτος. 

- Το συνολικό ποσό αμοιβής των ανωτέρω, ορίζεται 
στο ποσό των 5.400,00 € (ΕΥΡΩ). 

- Ως τόπος εκτέλεσης του έργου, ορίζεται ο χώρος 
του ΚΑΠΗ, όπου θα εργάζονται δύο φορές την εβδο¬ 
μάδα, για δύο (2) ώρες έκαστος. 

- Το ΚΑΠΗ Δ. Θηβαίων, εκτός των ανωτέρω όρων υπο- 
χρεούται να καθορίσει επιπλέον τους τυχόν αναγκαί¬ 
ους όρους, για κάθε άλλη λεπτομέρεια, σχετικά μέ τα 
δικαιώματα και τις υποχρεώσεις, ενός εκάστου εκ των 
συμβαλλομένων μερών στη σύμβαση μίσθωσης έργου 
που θα υπογράφει και η οποία θα καταρτισθεί, σύμφωνα 
με τις διατάξεις του άρθρου 6 του ν. 2527/1997. 

-Το προς ανάθεση έργο, δεν ανάγεται στα συνήθη 
καθήκοντα των υπαλλήλων του ΚΑΠΗ Δήμου Θηβαίων 
και απαγορεύεται η ανανέωση ή η παράταση των συμ¬ 
βάσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 6 Ιουλίου 2007 
Ο Γ ενικός Γ ραμματέας Περιφέρειας 
ΑΘ. ΣΚΟΡΔΑΣ 

-♦- 

Αριθμ. οικ. 8081 (12) 

Έγκριση σύναψη, σύμβασης μίσθωσης έργου στο Ν.Π. 
Δημοτική Φιλαρμονική Ορχομενού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις των νόμων 2503/1997 και 2539/1997. 

3. Την υπ’ αριθμ.5/2007 απόφαση του Διοικητικού Συμ¬ 
βουλίου Δήμου του Ν.Π. «Δημοτική Φιλαρμονική Ορχο¬ 
μενού», για προγραμματισμό πρόσληψης προσωπικού 
με σύμβαση μίσθωσης έργου καθώς και την με αριθμ. 
πρωτ. 4/3.4.2007 βεβαίωση του πληρεξουσίου δικηγόρου 
του Ν.Π. Επαμεινώνδα Δ. Κοτσικώνα. 

4. Το υπ’ αριθμ. 35191/22.6.2007 έγγραφο του ΥΠΈΣ. 
Δ.Δ.κ'Α σύμφωνα με το οποίο με την υπ’ αριθμ. ΔΙΠΠ/ 
Φ.ΕΓΚΡ.1/295/12641/14.6.2007 της Επιτροπής του άρθρου 
2 παρ.1 της ΠΥΣ 33/27.12.2006 και την υπ’ αριθμ. 33566/ 
22.6.2007 απόφαση κατανομής του Υφυπουργού Εσω¬ 
τερικών, Δημόσιας Διοίκησης και Αποκέντρωσης, με 
τις οποίες εγκρίθηκε μία (1) θέση Αρχιμουσικού Μαέ¬ 
στρου, με σύμβαση μίσθωσης έργου για ένα (1) έτος, 
για την κάλυψη αναγκών της Φιλαρμονικής του Δήμου 
Ορχομενού. 

5. Το γεγονός ότι είναι εγγεγραμμένη στον προϋπο¬ 
λογισμό του Ν.Π. «Δημοτική Φιλαρμονική Ορχομενού», 
η σχετική πίστωση, αποφασίζουμε: 

Εγκρίνουμε τη σύναψη σύμβασης μίσθωσης έργου 
του Ν.Π. «Δημοτικής Φιλαρμονικής Ορχομενού» με ένα 
(1) άτομο ειδικότητας Αρχιμουσικού Μαέστρου, υπό τις 

παρακάτω προϋποθέσεις οι οποίες θα αποτελέσουν και 
όρους της σύμβασης μίσθωσης έργου. 

-Έργο του ανωτέρω ατόμου, θα είναι η εκπαίδευση - 
εκμάθηση των μελών της Φιλαρμονικής νέου ρεπερτορί¬ 
ου με μουσική Χατζιδάκη, Θεοδωράκη κ.λπ. Ελλήνων και 
ξένων συνθετών, ώστε η φιλαρμονική να είναι σε θέση 
να παρουσιάζεται σε συναυλίες και να καλύπτει διάφο¬ 
ρες μουσικές εκδηλώσεις τοπικές και Πανελλαδικά. 

- Η χρονική διάρκεια της σύμβασης μίσθωσης έργου, 
καθορίζεται σε ένα (1) έτος. 

- Το συνολικό ποσό αμοιβής του ανωτέρω, ορίζεται 
στο ποσό των 10.000,00 € (ΕΥΡΩ). 

- Ως τόπος εκτέλεσης του έργου, ορίζεται το κτίριο 
της Δημοτικής Φιλαρμονικής Ορχομενού. 

- Η Δημοτική Φιλαρμονική Ορχομενού, εκτός των ανω¬ 
τέρω όρων υποχρεούται να καθορίσει επιπλέον τους 
τυχόν αναγκαίους όρους, για κάθε άλλη λεπτομέρεια, 
σχετικά με τα δικαιώματα και τις υποχρεώσεις, ενός 
εκάστου εκ των συμβαλλομένων μερών στη σύμβαση 
μίσθωσης έργου που θα υπογράφει και η οποία θα 
καταρτισθεί, σύμφωνα με τις διατάξεις του άρθρου 6 
του ν. 2527/1997. 

- Το προς ανάθεση έργο, δεν ανάγεται στα συνήθη 
καθήκοντα των υπαλλήλων της Δημοτικής Φιλαρμονικής 
Ορχομενού και απαγορεύεται η ανανέωση ή η παράταση 
της σύμβασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Ιουλίου 2007 

Ο Γενικός Γραμματέας Περιφέρειας 
ΑΘ. ΣΚΟΡΔΑΣ 

-♦- 

Αριθμ. οικ. 8082 (13) 

Έγκριση σύναψη, σύμβασης μίσθωσης έργου στο Ν.Π. 

Φιλαρμονική Δήμου Λεβαδέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις των νόμων 2503/1997 και 2539/1997. 

3. Την υπ’ αριθμ. 1/2007 απόφαση του Διοικητικού Συμ¬ 
βουλίου Δήμου Λεβαδέων, για προγραμματισμό πρόσλη¬ 
ψης προσωπικού με σύμβαση μίσθωσης έργου καθώς 
και την από 28.2.2007 βεβαίωση της Νομικής Συμβούλου 
Γιάννας X. Λάμπρου. 

4. Το υπ’ αριθμ. 35191/22.6.2007 έγγραφο του ΥΠ.ΕΣ. 
Δ.Δ.κ'Α σύμφωνα με το οποίο με την υπ’ αριθμ. ΔΙΠΠ/ 
Φ.ΕΓΚΡ.1/295/12641/14.6.2007 της Επιτροπής του άρθρου 
2 παρ.1 της ΠΥΣ 33/27.12.2006 και την υπ’ αριθμ. 33566/ 
22.6.2007 απόφαση κατανομής του Υφυπουργού Εσω¬ 
τερικών, Δημόσιας Διοίκησης και Αποκέντρωσης, με τις 
οποίες εγκρίθηκε μία (1) θέση Μαέστρου, με σύμβαση 
μίσθωσης έργου για ένα (1) έτος, για την κάλυψη ανα¬ 
γκών της Φιλαρμονικής του Δήμου Λεβαδέων. 

5. Το γεγονός ότι είναι εγγεγραμμένη στον προϋ¬ 
πολογισμό του Ν.Π. «Φιλαρμονική Δήμου Λεβαδέων», η 
σχετική πίστωση, αποφασίζουμε: 

Εγκρίνουμε τη σύναψη σύμβασης μίσθωσης έργου 
της Φιλαρμονικής Δήμου Λεβαδέων με ένα (1) άτομο 
ειδικότητας Μαέστρου, υπό τις παρακάτω προϋποθέσεις 
οι οποίες θα αποτελέσουν και όρους της σύμβασης 
μίσθωσης έργου. 


- Έργο του ανωτέρω ατόμου, θα είναι η ευθύνη για 
την εκπαίδευση και διεύθυνση της Φιλαρμονικής. 

- Η χρονική διάρκεια της σύμβασης μίσθωσης έργου, 
καθορίζεται σε ένα (1) έτος. 

- Το συνολικό ποσό αμοιβής του ανωτέρω δεν θα 
ξεπεράσει τα 15.000,00 € (ΕΥΡΩ). 

- Ως τόπος εκτέλεσης του έργου, ορίζεται το κτίριο 
της Φιλαρμονικής Δήμου Λεβαδέων. 

- Η Φιλαρμονική Δήμου Λεβαδέων, εκτός των ανω¬ 
τέρω όρων υποχρεούται να καθορίσει επιπλέον τους 
τυχόν αναγκαίους όρους, για κάθε άλλη λεπτομέρεια, 
σχετικά με τα δικαιώματα και τις υποχρεώσεις, ενός 
εκάστου εκ των συμβαλλομένων μερών στη σύμβαση 
μίσθωσης έργου που θα υπογράφει και η οποία θα 
καταρτισθεί, σύμφωνα με τις διατάξεις του άρθρου 6 
του ν. 2527/1997. 

- Το προς ανάθεση έργο, δεν ανάγεται στα συνήθη 
καθήκοντα των υπαλλήλων της Φιλαρμονικής Δήμου 
Λεβαδέων και απαγορεύεται η ανανέωση ή η παράταση 
της σύμβασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Ιουλίου 2007 

Ο Γ ενικός Γ ραμματέας Περιφέρειας 
ΑΘ. ΣΚΟΡΔΑΣ 

-♦- 

Αριθμ. οικ. 8080 (14) 

Έγκριση σύναψη, σύμβασης μίσθωσης έργου στο 
Δήμο Θίσβης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις των νόμων 2503/1997 και 2539/1997. 

3. Την υπ’ αριθμ. 39/2007 απόφαση του Δημοτικού 
Συμβουλίου Δήμου θίσβης, για προγραμματισμό πρό¬ 
σληψης προσωπικού με σύμβαση μίσθωσης έργου για 
τη λειτουργία του Κέντρου πρόσβασης στο Διαδίκτυο 
καθώς και την γνωμάτευση της πληρεξουσίου δικηγό¬ 
ρου Ελευθερίας Α. Ζωγράφου. 

4. Το υπ’ αριθμ. 35191/22.6.2007 έγγραφο του ΥΠ.ΕΣ. 
Δ.Δ.κ'Α σύμφωνα με το οποίο με την υπ’ αριθμ. ΔΙΠΠ/ 
Φ.ΕΓΚΡ.1/295/12641/14.6.2007 της Επιτροπής του άρθρου 
2 παρ.1 της ΠΥΣ 33/27.12.2006 και την υπ’ αριθμ. 33566/ 
22.6.2007 απόφαση κατανομής του Υφυπουργού Εσω¬ 
τερικών, Δημόσιας Διοίκησης και Αποκέντρωσης, με 
τις οποίες εγκρίθηκε μία (1) θέση Τεχνικού Εφαρμογών 
Πληροφορικής με Πολυμέσα (ΔΕ), με σύμβαση μίσθω¬ 
σης έργου για ένα έτος, για την κάλυψη αναγκών του 
Δήμου Θίσβης. 

5. Το γεγονός ότι είναι εγγεγραμμένη στον προϋπο¬ 
λογισμό του Δήμου Θίσβης η σχετική πίστωση, απο¬ 
φασίζουμε: 

Εγκρίνουμε τη σύναψη σύμβασης μίσθωσης έργου του 
Δήμου Θίσβης για ένα (1) άτομο ειδικότητας Τεχνικού 
Εφαρμογών Πληροφορικής με πολυμέσα (ΔΕ), υπό τις 
παρακάτω προϋποθέσεις οι οποίες θα αποτελέσουν και 
όρους της σύμβασης μίσθωσης έργου. 

Το ανωτέρω άτομο, θα απασχοληθεί στην δημιουργία 
Κέντρου πρόσβασης στο Διαδίκτυο, στα πλαίσια του 
μέτρου 4,7 «Ενίσχυση δράσεων της καινοτομίας και της 
κοινωνίας της Πληροφορίας» στο οποίο εντάχθηκε ο 
Δήμος Θίσβης. 

- Η χρονική διάρκεια της σύμβασης μίσθωσης έργου, 
καθορίζεται σε ένα (1) έτος. 

- Το συνολικό ποσό αμοιβής του ανωτέρω, ορίζεται 
στο ποσό των 12.000,00 € (ΕΥΡΩ). 

- Ως τόπος εκτέλεσης του έργου, ορίζεται το Δημοτικό 
Κατάστημα του Δήμου Θίσβης. 

- Ο Δήμος Θίσβης, εκτός των ανωτέρω όρων υπο- 
χρεούται να καθορίσει επιπλέον τους τυχόν αναγκαί¬ 
ους όρους, για κάθε άλλη λεπτομέρεια, σχετικά με τα 
δικαιώματα και τις υποχρεώσεις, ενός εκάστου εκ των 
συμβαλλομένων μερών στη σύμβαση μίσθωσης έργου 
που θα υπογράφει και η οποία θα καταρτισθεί, σύμφωνα 
με τις διατάξεις του άρθρου 6 του ν. 2527/1997. 

- Το προς ανάθεση έργο, δεν ανάγεται στα συνήθη κα¬ 
θήκοντα των υπαλλήλων του Δήμου Θίσβης και απαγορεύ¬ 
εται η ανανέωση ή η παράταση της σύμβασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2006 

Ο Γενικός Γραμματέας Περιφέρειας 
ΑΘ. ΣΚΟΡΔΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο Φ.Ε.Κ. 946/Β713.6.2007 δημοσιεύθηκε η υπ’ αριθμ. 
3030/17.4.2007 απόφαση ανάκλησης του Γ ενικού Γ ραμ- 
ματέα Περιφέρειας Κεντρικής Μακεδονίας και αφορά 
στην απόκτηση της Ελληνικής Ιθαγένειας της ομογενούς 
«ΜΠΙΜΠΙΛΑΣΒΙΛΙ ΒΙΚΤΟΡΙΑ του ΓΚΟΓΚΙΑ». 

Διορθώνεται ως προς το όνομα της ομογενούς από 
το εσφαλμένο «ΕΦΡΟΣΙΝΑ» στο ορθό «ΒΙΚΤΟΡΙΑ» κα¬ 
θώς και το όνομα των γονέων της από το εσφαλμένο 
«ΓΕΩΡΓΙΟΥ και ΕΛΙΣΑΒΕΤΑ» στο ορθό «ΓΚΟΓΚΙΑ και 
ΕΥΦΡΟΣΙΝΙΑ». 

(Από την Περιφέρεια Κεντρικής Μακεδονίας) 

-♦- 

(16) 

Στο Φ.Ε.Κ. 741/Β'/10.5.2007 δημοσιεύθηκε η υπ’ αριθμ. 
23561/3.11.2006 απόφαση του Γ ενικού Γ ραμματέα Περιφέ¬ 
ρειας Κεντρικής Μακεδονίας και αφορά στην απόκτηση 
της Ελληνικής Ιθαγένειας της ομογενούς «ΣΑΧΠΑΖΟΒΑ 
ΙΑ του ΡΟΜΠΙΝΖΟΝ». 

Διορθώνεται ως προς το πατρώνυμο του ομογενούς από 
το εσφαλμένο «ΡΟΜΠΙΝΖΟΝ» στο ορθό «ΡΟΜΠΙΖΟΝ». 

(Από την Περιφέρεια Κεντρικής Μακεδονίας) 

